Juste la fin du monde (filma)

Juste la fin du monde (euskaraz Soilik munduaren amaiera) 2016ko Xavier Dolan kanadar zinema zuzendari, gidoigile eta ekoizleak zuzendu, idatzi eta ekoiztutako drama film bat da. 1990eko Jean-Luc Lagarce frantziar antzerkigilearen izenburu berdineko antzezlanean oinarritua dago. Nathalie Baye, Vincent Cassel, Gaspard Ulliel, Léa Seydoux eta Marion Cotillard aktoreek antzeztu zuten.

2016ko Cannesko Zinemaldian Urrezko Palma sariarengatik lehiatu zen. 89. Oscar Sarien ekitaldian Ingelesa ez den hizkuntza batean egindako film onenaren Oscar Sarirako Kanada ordezkatzeko izendatua izan zen. Gainera, hiru César sari irabazi zituen: zuzendari (Xavier Dolan), aktore (Gaspard Ulliel) eta muntatze (Dolan) onenei zegozkienak.

 Argumentua 

Hamabi urte kanpoan egon ondoren, Louis (Gaspard Ulliel) idazle gaztea bere sorlekura itzuli da, bere familiari gaixotasun terminal baten ondorioz hilzorian dagoela iragartzera. Orduan bere senideekin berrelkartu eta berarekiko ustezko maitasun keinuak diren eztabaida amaigabeez osatutako bilera bat jazoko da, honetan inorrek azaleratu bahi ez dituen ezinikusiak agertu eta bakoitzaren beldur eta bakardadeak azaleratuko dira.

 Aktoreak 
 Nathalie Baye: Martine
 Vincent Cassel: Antoine
 Marion Cotillard: Catherine
 Léa Seydoux: Suzanne
 Gaspard Ulliel: Louis

 Erreferentziak 

 Kanpo estekak 
 Juste la fin du monde filmaren iragarkia ikusgai. Youtube.com 
 IMDBko fitxa irakurgai 

Kategoria:Kanadako filmak
Kategoria:Frantziako filmak
Kategoria:LGBTeei buruzko filmak
Kategoria:Idazleei buruzko filmak
Kategoria:Drama filmak
Kategoria:Gaixotasunei buruzko filmak
Kategoria:Heriotzari buruzko filmak
Kategoria:Antzezlanetan oinarritutako filmak
Kategoria:Film independenteak